موسی جلیل

موسی جلیل   (پیدائش: 15 فروری 1906ء - وفات: 25 اگست 1944ء) سوویت تاتار شاعر، ڈراما نویس، صحافی اور لینن انعام یافتہ شاعر تھے۔

 حالات زندگی 
موسی جلیل 15 فروری 1906ء کو روسی سلطنت میں اورنبرگ صوبے کے چھوٹے سے تاتار گاؤں مصطفینہ میں غریب کسان کے گھر پیدا ہوئے۔ ابتدائی تعلیم اورنبرگ کے خسینیہ مدرسہ میں حاصل کی۔ 1931ء میں کازان چلے گئے جہاں انھوں نے اپنے آپ کو تخلیقی و سماجی کام کے لیے وقف کر لیا۔ 1939ء میں انجمن مصنفین تاتارستان کے سربراہ منتخب ہوئے۔

جب حب الوطنی کی جنگ عظیم شروع ہوئی تب تک وہ سوویت تاتاری ادب کے رہنما تسلیم کیے جاتے تھے۔ وہ رضاکارانہ طور پر محاذ پر لڑنے گئے جہاں 1942ء کی گرمیوں میں وولخوفسکی محاذ پر شدید زخمی ہوئے اور بے ہوشی کی حالت میں دشمن نے انھیں قیدی بنا لیا۔ جنگی قیدییوں کے درمیان انھوں نے خفیہ فاشزم مخالف کام بڑی سرگرمی سے کیا۔ظ انصاری / تقی حیدر، موج ہوائے عصر، رادوگا اشاعت گھر ماسکو،سوویت یونین، 1985ء، ص 259-260

موسی جلیل نے 1939ء سے 1941ء تک تاتار اسٹیٹ اکیڈمک اوپیرا اور بیلٹ تھیٹر، کازان میں شعبہ ادب کے سربراہ کے طور پر کام کیا۔ بعد ازاں آپ کی خدمات کے اعتراف میں 1956ء میں تھیٹر کا نام موسا جلیل کے نام سے موسوم کیا گیا۔

نازی جرمن خفیہ پولیس گستاپو نے ایک غدار کی جاسوسی پر انھیں اپنی تحویل میں لے لیا جہاں انھوں نے ایک کمیونسٹ کے شایانِ شان حوصلے اور دلیری کا ثبوت دیا۔ فاشسٹوں کی قید میں انھوں نے اپنی مشہور و معروف موآبٹ جیل کی بیاض لکھی جسے انھوں نے خفیہ فاشزم مخالف کارکنوں کے سپرد کر دیا اور جو جنگ کے بعد شاعر کے وطن پہنچی۔ خود شاعر کو فاشسٹ جلادوں نے قتل کر دیا۔

 اعزازات 
 1956ء - کو لینن انعام 
 1956ء- کازان میں "تاتار اسٹیٹ اکیڈمک اوپیرا اور بیلٹ تھیٹر" موسا جلیل کے نام موسوم کیا گیا 
 1957ء - ہیرو آف سوویت یونین 
 2014ء - موسی جلیل لائبریری کا افتتاح 

 وفات 
موسی جلیل 25 اگست 1944ء کو پلوتزینسی (Plötzensee)، جرمنی میں دورانِ قید فاشسٹ جلادوں نے قتل کر دیا۔

 حوالہ جات 

زمرہ:1906ء کی پیدائشیں
زمرہ:1944ء کی وفیات
زمرہ:بیسویں صدی کے شعرا
زمرہ:بیسویں صدی کے مترجمین
زمرہ:بیسویں صدی کے مرد مصنفین
زمرہ:تاتاری شخصیات
زمرہ:دوسری جنگ عظیم کی سوویتی شخصیات
زمرہ:روسی شعراء
زمرہ:سزائے موت یافتہ روسی شخصیات
زمرہ:سوویتی شعراء
زمرہ:سوویتی مصنفین
زمرہ:قیدیوں کی یاداشتیں
زمرہ:روسی مرد شعرا
زمرہ:سوویتی مرد مصنفین
زمرہ:تاتاری شعراء
زمرہ:دوسری جنگ عظیم کی سوویتی عسکری شخصیات
زمرہ:سوویتی جنگی قیدی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ماسکو اسٹیٹ یونیورسٹی کے فضلا
زمرہ:مرد شعرا
زمرہ:بیسویں صدی کے ڈراما نگار اور ڈراما نویس
زمرہ:سزائے موت یافتہ مصنفین
زمرہ:بیسویں صدی کے روسی شعرا
زمرہ:شخصیات بلحاظ تاتاری نسب